Tom Blohm

Tom Villiam Blohm (født 29. juni 1920 i Oslo, død 30. desember 2000 i Bærum) var en norsk landslagsspiller i fotball. Han var målvakt og spilte totalt 20 .

 Fotballkarriere 
Blohm var fra Grünerløkka og startet karrieren i Sportsklubben Hugin. Han var kun 17 år og 68 dager da han 5. september 1937 debuterte for det norske landslaget i 2–0-seieren over . Dette gjør ham til den yngste målvakten på det norske landslaget noensinne. Hugin var på denne tiden i C-serien i Oslo. Blohm spilte også mot  og i VM-kvalifiseringskampen mot  samme år.

Før 1938-sesongen meldte han overgang til Frigg Oslo Fotballklubb, men gikk allerede året etter videre til Lyn Fotball, der han ble resten av karrieren. Blohm spilte om lag 350 kamper for Lyn og var med på å vinne norgesmesterskapet i 1945 og 1946. Han la opp i 1954.

Blohm spilte totalt 20 landskamper. Han var også reservemålvakt i 20 landskamper. Hans siste landskamp – 15 år etter debuten – var tapet i åttendedelsfinalen mot Sverige under OL i 1952.

 Øvrig karriere 
Tom Blohm var allsidig og hevdet seg i flere idretter ved siden av fotballen. Han spilte bandy for Oslo-Sparta, ishockey for B.14, håndball for Oslo Håndballklubb og drev friidrett for Torshaug Idrettsforening.

Etter at fotballkarrieren var over, var Blohm for en periode fotballtrener for norske sjøfolk i Rotterdam, Antwerpen og Genova. I 1962/63 trente han Bodø/Glimt. Han var dessuten svært aktiv i Lyn og ble i 1997 utnevnt til æresmedlem i klubben.

 Sivilt liv 
Blohm var tilknyttet Aftenposten hele sitt yrkesaktive liv. Han begynte som visergutt i 1936 og var fra 1972, til han gikk av med pensjon i 1987, avdelingsleder for post- og budtjenesten. Han virket også som journalist i avisen. Blohm tok for øvrig sangundervisning på musikkonservatoriet i tre semestre.

Referanser

 Kilder 




 Eksterne lenker 

 Spillerprofil på LynHistorie.no
 Tom Blohms landslagstatistikk
  Tom Blohm på Eu-Football.info

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Norske bandyspillere
Kategori:Norske ishockeyspillere
Kategori:Norske håndballspillere
Kategori:Journalister i Aftenposten
Kategori:Norgesmestere i fotball
Kategori:Deltakere for Norge under Sommer-OL 1952
Kategori:Fotballspillere under Sommer-OL 1952
Kategori:Fotballspillere for Frigg Oslo FK
Kategori:Fotballspillere for Lyn Fotball
Kategori:Personer fra Oslo